Łukasz Kohut

Łukasz Marcin Kohut (rodz. 10 wrześńa 1982 we Katowicach) – ślōnski politolog, społeczny dźałocz, politiker, ferajńista DURŚ, lider ôd partyje Wjesna we ślōnskim wojewōdztwje. Ôd 2019 poseł do Ojropejskigo Parlamyntu. 

 Żywobyće 
Zaczōn edukacyjo we Podstawowyj Szkole nr 4 we Radlińe. Sztudjowoł politologijo a reskyrowańy z marketingym na UŚ we Katowicach, jedyn symester spyńdźōł na Savonia University of Applied Sciences we fińskim Varkaus. Skōńczōł tyż kurs pedagogiczny na Krakowskij Politechńice (we 2005) i Szkoła Liderów Społeczeństwa Obywatelskiego (2014).

We 2012 zapisoł śe do partyje Ruch Palikota, potym przemjanowanyj na Twōj Ruch. We 2014 sztartowoł we welōnku do Syjmiku Ślōnskigo Wojewōdztwa, dostoł 1435 głosy, ale jego kōmitet ńy przekroczōł progu. We parlamyntarnym welōnku 2015 bōł kandydatym uod Zjednoczōnyj Lewice z drugigo placu, dostoł 5397 głosōw (nojwjyncyj na liśće), ale zōwizō mandatu ńy dostoł.. W nastympnym welōnku bōł rekōmyndowany za kandydata Ôbywatelskij Koalicyje, atoli ńyskorzij (skirz ńyzgody Grzegorza Schetyny) mjost ńego sztartowoł Wojciech Kałuża.

Ôd 2019 je człōnkjym partyje Wjesna ôd Roberta Biedrońa, we welōnku do Ojroparlamyntu dostoł 48 783 głosy (3,05%) i ôstoł wywelowany ojroposłym.

Ôkrōm ślōnskij godki zno polsko, angelsko, czesko a norwesko.

 Przipisy 

Kategoryjo:Deputowane ku Ojropejskimu Parlamyntowi
Kategoryjo:Rodzyńi we 1982
Kategoryjo:Ludźe zwjůnzane ze Katowicůma